CELEX: C2005/143/42
Language: fi
Date: 2005-06-11 00:00:00
Title: Asia C-162/05 P: Entorn, Societat Limitada Enginyeria i Serveisin 8.4.2005 tekemä valitus Euroopan yhteisöje ensimmäisen oikeusasteen tuomioistuimen toisen jaoston asiassa T-141/01, Entorn, Societat Limitada Enginyeria i Serveis vastaan Euroopan yhteisöjen komissio, 18.1.2005 antamasta tuomiosta

11.6.2005   
            
            
               FI
            
            
               Euroopan unionin virallinen lehti
            
            
               C 143/27
            
         Entorn, Societat Limitada Enginyeria i Serveisin 8.4.2005 tekemä valitus Euroopan yhteisöje ensimmäisen oikeusasteen tuomioistuimen toisen jaoston asiassa T-141/01, Entorn, Societat Limitada Enginyeria i Serveis vastaan Euroopan yhteisöjen komissio, 18.1.2005 antamasta tuomiosta
   (Asia C-162/05 P)
   (2005/C 143/42)
   Oikeudenkäyntikieli: espanja
   Entorn, Societat Limitada Enginyeria i Serveis on valittanut 8.4.2005 Euroopan yhteisöjen ensimmäisen oikeusasteen tuomioistuimen toisen jaoston asiassa T-141/01, Entorn, Societat Limitada Enginyeria i Serveis v. Euroopan yhteisöjen komissio, 18.1.2005 antamasta tuomiosta.
   Valittaja vaatii, että yhteisöjen tuomioistuin:
   
               1)
            
            
               toteaa, että valittajan valituksessaan esittämät perusteet ovat perustellut ja kumoaa kokonaisuudessaan ensimmäisen oikeusasteen tuomioistuimen asiassa T-141/01 18.1.2005 antaman tuomion, jolla hylättiin kanne, jossa vaadittiin komission 4.3.1999 tekemän päätöksen K(1999) 534 kumoamista, ja
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Valittaja väittää valituksensa tueksi, että
   
               1.
            
            
               Ensimmäisen oikeusasteen tuomioistuimessa käyty menettely on virheellinen, koska ensimmäisen oikeusasteen tuomioistuin hylkäsi tietyt valittajan esittämät todisteet — joiden valittaja katsoi asian olosuhteiden vuoksi olevan keskeiset — ilman, että sillä oli mahdollisuutta tai tilaisuutta vaatia ensimmäisen oikeusasteen tuomioistuimessa ja menettelyn aikana tämän sääntöjenvastaisuuden oikaisemista, millä loukattiin vakavalla tavalla valittajan oikeuksia ja minkä seurauksena valittajalta evättiin mahdollisuus käyttää sillä olevia puolustautumisoikeuksia kokonaisuudessaan — valituksenalaisen tuomion 132–138 kohta.
            
         
               2.
            
            
               Syyttömyysolettaman yleistä oikeusperiaatetta on loukattu. Ensimmäisen oikeusasteen tuomioistuimen tosiseikoista tekemä arviointi, luokittelu ja ilmeisen virheellinen sekä ajoittain perusteeton tulkinta johtaa tuomion perusteluihin, joilla rikotaan ilmeisellä tavalla syyttömyysolettaman yleistä oikeusperiaatetta, joka koskee kaikkia henkilöitä siihen asti, kunnes rikosoikeudenkäynnin yhteydessä näille henkilöille määrätään tuomiossa seuraamus.
            
         
               3.
            
            
               Ensimmäisen oikeusasteen tuomioistuin on tehnyt valittajasta virheellisen oikeudellisen luonnehdinnan määritellessään sen yksiköksi, joka on vastuussa sumakkihankkeelle myönnetyn tuen palauttamisesta asetuksen (ETY) 4253/88 24 artiklan ja tuen peruuttamista koskevan mukaisesti. Valittaja väittää, että ensimmäisen oikeusasteen tuomioistuin on tehnyt oikeudellisen virheen määritellessään Entron, Societat Limitada, Enginyeria i Serveis -nimisen yhtiön — valittajan — yksiköksi, joka on 4.3.1999 tehdyn komission päätöksen K(1999)534 nojalla velvollinen palauttamaan maksetut tuet.